paragraph_text: Roditelji su mu vjerojatno bili siromašni seljaci. Godine 1864. završio je učiteljsku školu u mađarskom gradu Đuri. Čini se da je neko vrijeme polazio rabinsku školu u Bratislavi, ali ju je zbog svojih liberalnih nazora ubrzo morao napustiti. Radi kao učitelj u trgovištu Sárváru, a zatim u Velikoj Kaniži blizu hrvatske granice. Tu je upoznao Paulu Deutsch, s kojom se vjenčao 1870. Imali su četiri kćeri.